rejauldu/bengali-wikipedia huggingface dataset:
মুহাম্মদ মুস্তফা মুহাম্মদ আহমদ (, ; ১৯ ফেব্রুয়ারি ১৯৯৬; মুহাম্মদ মুস্তফা নামে সুপরিচিত) হলেন একজন সুদানী পেশাদার ফুটবল খেলোয়াড়। তিনি বর্তমানে সুদানী ক্লাব আল মিরিখ এবং সুদান জাতীয় দলের হয়ে গোলরক্ষক হিসেবে খেলেন।  ২০১১–১২ মৌসুমে, সুদানী ক্লাব আল মিরিখ আল ফাশিরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মিরিখ আল ফাশিরের হয়ে দুই মৌসুম অতিবাহিত করার পর ২০১৪–১৫ মৌসুমে তিনি আল মিরিখে যোগদান করেছেন। মাঝে, তিনি আল মিরিখ নাইয়ালা এবং আল আহলির হয়ে খেলেছেন।  মুস্তফা ২০১৫ সালে সুদানের হয়ে আন্তর্জাতিক পর্যায়ে অভিষেক করেছেন; সুদানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মুহাম্মদ মুস্তফা মুহাম্মদ আহমদ ১৯৯৬ সালের ১৯শে ফেব্রুয়ারি তারিখে সুদানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৫ সালের ৫ই ডিসেম্বর তারিখে, ১৯ বছর, ৯ মাস ও ১৬ দিন বয়সে, ডান পায়ে ফুটবল খেলায় পারদর্শী মুস্তফা ইথিওপিয়ার বিরুদ্ধে অনুষ্ঠিত ২০১৫ সিইসিএএফএ কাপের ম্যাচে অংশগ্রহণ করার মাধ্যমে আন্তর্জাতিক ফুটবলে সুদানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি ১–১ গোলে ড্র করেছিল। সুদানের হয়ে অভিষেকের বছরে মুস্তফা মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল সুদান  ২০১৫  ১  ০ ২০২১  ১  ০ সর্বমোট  ২  ০  তথ্যসূত্র  বহিঃসংযোগ            বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:আল মিরিখ স্পোর্টস ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:সুদানের আন্তর্জাতিক ফুটবলার বিষয়শ্রেণী:সুদানি ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:২০২২ আফ্রিকান নেশন্স চ্যাম্পিয়নশিপের খেলোয়াড়
তলেমসেনের বড় মসজিদ (, el-Jemaa el-Kebir litilimcen) হচ্ছে আলজেরিয়ার একটি প্রাচীন এবং ঐতিহ্যবাহী মসজিদ। মসজিদটি আলজেরিয়ার তলেমসেনে সর্বপ্রথম ১০৮২ সালে নির্মিত হয়েছিল। এটি আলজেরিয়ার আলমুরাভিদ রাজবংশের স্থাপত্যশৈলীর অন্যতম সংরক্ষিত উদাহরণ।  সুলতান ইউসুফ ইবনে তাশফিনের অধীনে মসজিদটি নির্মিত হয়েছিল। তবে তাঁর পুত্র আলী ইবনে ইউসুফ যথেষ্ট পরিমাণে পুনর্গঠন ও প্রসারিত করেছিলেন। একটি শিলালিপি অনুযায়ী এই ১১৩৬ সালে পুনর্গঠন করা হয়। তলেমসেনের আবদালওয়াদিদ রাজবংশের প্রতিষ্ঠাতা ইয়াগমুরাসেন ইবনে জিয়ান ১৩-শতকে মসজিদটিতে একটি গম্বুজ এবং একটি মিনার যুক্ত করেন। মসজিদটির পাশেই ছিল একটি ইসলামী আদালত এবং একটি বিখ্যাত ইসলামী বিশ্ববিদ্যালয়।   চিত্রশালা    আরও দেখুন   মসজিদের তালিকা  আফ্রিকার মসজিদসমূহের তালিকা  আলজেরিয়ার মসজিদসমূহের তালিকা   তথ্যসূত্র    Jairazbhoy, R.A. (1972), ‘An Outline of Islamic Architecture',  p. 92  Michell, M. et al. (eds.) (1978), ‘Architecture of the Islamic World', Thames and Hudson, London, p. 219  M. Hattstein and P. Delius (eds.) (2000), 'Islam Art and Architecture', Konemann, Cologne   বহিঃসংযোগ  MWNF (Museum With No Frontiers), Discover Islamic Art  বিষয়শ্রেণী:বার্বা‌র স্থাপত্য বিষয়শ্রেণী:মুরিশ স্থাপত্য বিষয়শ্রেণী:১১শ শতাব্দীর মসজিদ বিষয়শ্রেণী:আলজেরিয়ার মসজিদ বিষয়শ্রেণী:আফ্রিকার মসজিদ বিষয়শ্রেণী:প্রধান মসজিদ
thumb|হাসনাত আব্দুল হাই হাসনাত আব্দুল হাই (জন্ম: ১৭ মে, ১৯৩৭) একজন প্রখ্যাত বাংলাদেশি কবি ও ঔপন্যাসিক। বাংলা সাহিত্যে অবদানের জন্য তিনি ১৯৯৫ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।  জন্ম  তিনি ১৯৩৭ সালের ১৭ মে তারিখে কলকাতায় জন্মগ্রহণ করেন। তাঁর পিতা আবুল ফতেহ এবং মাতা আয়েশা সিদ্দিকা। তাঁর পৈতৃক নিবাস ব্রাহ্মণবাড়িয়া জেলার  কসবা উপজেলার অন্তর্ভুক্ত সৈয়দাবাদ গ্রামে।   শিক্ষা  তিনি ঢাকা, ওয়াশিংটন, লন্ডন ও কেমব্রিজে লেখাপড়া করেন। তিনি ঢাকার হাম্মাদিয়া স্কুলে পড়াশোনা করেন।   কর্মজীবন  অধ্যাপনা দিয়ে তিনি চাকরি জীবন আরম্ভ করেন। তারপর সিভিল সার্ভিস থেকে সরকারি বিভিন্ন দায়িত্ব পালন করেন ও ১৯৯৯ সালে বাংলাদেশ সরকারের সচিব পদ থেকে অবসর লাভ করেন।   সাহিত্য কর্ম  প্রকাশিত গল্পগ্রন্থের সংখ্যা চার, উপন্যাস তেইশ, ভ্রমণ কাহিনি ছয় এবং প্রবন্ধ দুই। তিনি মূলত ঔপন্যাসিক ও ভ্রমণ কাহিনিকার হিসাবে খ্যাতি অর্জন করেন। তাঁর লেখা উপন্যাস সুলতান ডাবলিন আন্তর্জাতিক সাহিত্য পুরস্কার এর জন্য মনোনীত হয়।   উপন্যাস   সুপ্রভাত ভালোবাসা (১৯৭৭)  আমার আততায়ী (১৯৮০)  তিমি (১৯৮১)  মহাপুরুষ (১৯৮২)  যুবরাজ (১৯৮৫)  প্রভু (১৯৮৬)  সুলতান (১৯৯১)  সময় (১৯৯১)  মোড়লগঞ্জ সংবাদ (১৯৯৫)  একজন আরজ আলী (১৯৯৫)  নভেরা (১৯৯৫)  বাইরে একজন (১৯৯৫)  হাসান ইদানীং (১৯৯৫)  Swallow (১৯৯৬)  Interview (১৯৯৭)  সিকস্তি (১৯৯৭) লড়াকু পটুয়া(২০১০)   পুরস্কার   বাংলা একাডেমি পুরস্কার (১৯৭৮)   অলক্ত সাহিত্য পুরস্কার (১৯৯৩)  জগদীশ চন্দ্র বসু পুরস্কার (১৯৯৪)  মওলানা আকরম খাঁ পুরস্কার (১৯৯৫)  শের-ই-বাংলা পুরস্কার (১৯৯৫)  এস.এম. সুলতান পুরস্কার (১৯৯৫)  শিল্পাচার্য জয়নুল পুরস্কার (১৯৯৬)  এক্সিম ব্যাংক-অন্যদিন হুমায়ূন আহমেদ সাহিত্য পুরস্কার (২০২০)    তথ্যসূত্র    বহিঃসংযোগ    বাংলাদেশী উপন্যাসসমূহ  তাঁর আত্মজৈবনিক উপন্যাসগুলিকে নিয়ে বাংলা ভাষায় রচিত সমালোচনা  কালের কণ্ঠ পত্রিকায় বিশেষ সাক্ষাৎকার  বিষয়শ্রেণী:১৯৩৯-এ জন্ম বিষয়শ্রেণী:বাংলাদেশী পুরুষ ঔপন্যাসিক বিষয়শ্রেণী:বাঙালি ঔপন্যাসিক বিষয়শ্রেণী:ব্রাহ্মণবাড়িয়া জেলার ঔপন্যাসিক বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৩৭-এ জন্ম বিষয়শ্রেণী:কলকাতার লেখক বিষয়শ্রেণী:বাংলা ভাষার লেখক বিষয়শ্রেণী:একুশে পদক বিজয়ী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর বাংলাদেশী লেখক
হবিবপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলায় মহিষ্যা পাড়া, রাঘবপুর, হাবিবপুরে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া রানাঘাট I এবং হাবিবপুর রেল পরিষেবা প্রদান করে থাকে।   অবস্থান  হবিবপুর রেলওয়ে স্টেশন নদীয়া জেলায়মহিষ্যা পাড়া, রাঘবপুর, হাবিবপুরে অবস্থিত। এই স্টেশন থেকে পরবর্তী স্টেশন হল - ফুলিয়া রেলওয়ে স্টেশন এবং পূর্ববর্তী স্টেশন হল কালীনারায়ণপুর জংশন রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।  রেলপথ  হবিবপুর রেলওয়ে স্টেশনটি নদীয়া জেলার ও উত্তর চব্বিশ পরগণা জেলার মধ্যে বিস্তৃত শিয়ালদহ কৃষ্ণনগর সিটি জংশন রেলপথের মধ্যে অবস্থিত। রানাঘাট - কৃষ্ণনগর সিটি জংশন - লালগোলা বিভাগে দুটি লাইন রয়েছে। কৃষ্ণনগর সিটি জন থেকে তৃতীয় লাইনের জন্য সমীক্ষা শেষ হয়েছে এবং নৈহাটি থেকে রানাঘাটের মধ্যে কাজ শুরু হয়েছে। শিয়ালদহ থেকে ইএমইউ কোচকে শান্তিপুর পর্যন্ত চালুর অনুমতি দেওয়ার জন্য কালীনারায়ণপুর-শান্তিপুর বিভাগটি ব্রডগেজে রূপান্তরিত করা হয়েছে।   পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে।  হবিবপুর রেলওয়ে স্টেশন ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  হবিবপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ ১৯৬৩-৬৪ সালে হবিবপুর রেলওয়ে স্টেশনের বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। তারপর থেকে স্টেশনটির রেলপথে বৈদ্যুতীক ট্রেন চলাচল করে।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  হবিবপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
চন্দ্রনাথ সিনহা একজন ভারতীয় রাজনীতিবিদ এবং পশ্চিমবঙ্গ সরকারের বর্তমান মৎস্যমন্ত্রী। তিনি  যথাক্রমে পশ্চিমবঙ্গ রাজ্য বিধানসভা নির্বাচন ২০১১ এবং ২০১৬ সালের বোলপুর আসন থেকে নির্বাচিত বিধানসভার সদস্যও।All the Didi's men  তথ্যসূত্র  বহিঃসংযোগ  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:বীরভূম জেলার ব্যক্তি
পাবলো পাউলিনো রোসারিও (জন্ম: ৭ জানুয়ারি ১৯৯৭) হলেন একজন ওলন্দাজ ফুটবলার, যিনি ওলন্দাজ ক্লাব পিএসভি আইন্দোভেন এবং নেদারল্যান্ডস অনূর্ধ্ব-১৯ দলের হয়ে একজন মধ্যমাঠের খেলোয়াড় হিসেবে খেলেন।  ক্যারিয়ার পরিসংখ্যান ক্লাব   ক্লাব লিগ কাপ মহাদেশীয়১ অন্যান্য২ মোট মৌসুম  ক্লাব  লিগ   গোল   গোল   গোল   গোল   গোল নেদারল্যান্ডস লিগ কেএনভিবি কাপ ইউরোপ অন্যান্য মোট২০১৫–১৬আলমেরে সিটিএরেস্তে ডিভিসি১৭১২০——০০১৯১ মোট নেদারল্যান্ডস১৭১২০——০০১৯১ ১ এখানে উয়েফা চ্যাম্পিয়নস লিগ এবং উয়েফা ইউরোপা লিগের ম্যাচ অন্তর্ভুক্ত।  ২ এখানে ইয়োহান ক্রুইফ শিল্ডের ম্যাচ অন্তর্ভুক্ত।  তথ্যসূত্র  বহিঃসংযোগ   নেদারল্যান্ডস অনূর্ধ্ব-১৯-এর পরিসংখ্যান  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলন্দাজ পুরুষ ফুটবলার বিষয়শ্রেণী:এরস্টে ডিভিজির খেলোয়াড় বিষয়শ্রেণী:আমস্টারডামের ফুটবলার বিষয়শ্রেণী:ডোমিনিকান প্রজাতন্ত্র বংশোদ্ভূত ওলন্দাজ ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আলমেরে সিটি এফসির খেলোয়াড় বিষয়শ্রেণী:পিএসভি আইন্দোভেনের খেলোয়াড় বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:নেদারল্যান্ডসের আন্তর্জাতিক ফুটবলার বিষয়শ্রেণী:এরেডিভিজির খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:ওলন্দাজ প্রবাসী পুরুষ ফুটবলার
জিন্নাহ মুসলিম লীগ (জেএমএল) ছিল একটি পাকিস্তানি রাজনৈতিক দল। ১৯৪৯ সালে পাকিস্তানের পাঞ্জাবের প্রথম মুখ্যমন্ত্রী ইফতিখার হুসেন খান মামদুত মুসলিম লীগ থেকে বেরিয়ে গিয়ে এই দল প্রতিষ্ঠা করেন। নবাব মামদুত ছিলেন পাকিস্তানের প্রতিষ্ঠাতা মুহাম্মদ আলী জিন্নাহর একনিষ্ঠ ভক্ত। তিনি পাকিস্তান আন্দোলনে গুরুত্বপূর্ণ ভূমিকা পালন করায় পাকিস্তানের স্বাধীনতার পরে পশ্চিম পাঞ্জাবের প্রথম মুখ্যমন্ত্রীর পদ মঞ্জুর করা হয়েছিল। মামদুতের প্রাদেশিক সরকারের সমস্যা এবং জিন্নাহর মৃত্যুর পরে মুসলিম লীগের শীর্ষ নেতাদের সাথে তার  সম্পর্কের অবনতির কারণে ১৯৪৯ সালে ক্ষমতাসীন মুসলিম লীগ তাকে বরখাস্ত না করা পর্যন্ত তিনি পাঞ্জাবের মুখ্যমন্ত্রীর পদ ধরে রেখেছিলেন।  এরপরে মামদুত ১৯৪৯ থেকে ১৯৫০ সালের মধ্যে জিন্নাহ মুসলিম লীগ প্রতিষ্ঠার জন্য মুসলিম লীগ ত্যাগ করেন। দলের মতাদর্শ পরিষ্কার ছিল না, কারণ মামদুত দলের একমাত্র বিশিষ্ট নেতা ছিলেন। তিনি তাঁর পাঞ্জাব প্রাদেশিক মন্ত্রীসভার (১৯৪৭-১৯৪৯) নীতির পক্ষে ছিলেন। দলটি মামদুতের চিরপ্রতিদ্বন্দ্বী মুসলিম লীগের মিয়া মুমতাজ দৌলতানার বিরুদ্ধেও প্রতিদ্বন্দ্বিতা করার জন্য প্রতিষ্ঠিত হয়েছিল।J. Henry Korson, Contemporary Problems of Pakistan, Brill Archive, 1974, p.20  thumb|নিচের সারিতে মুহাম্মদ আলী জিন্নাহর বাম পাশে বসা (বাম দিক থেকে ৩য়)। দলটি হোসেন শহীদ সোহরাওয়ার্দী এবং তার পূর্ব পাকিস্তান আওয়ামী মুসলিম লীগের সাথে মিলিত হয়ে নিখিল পাকিস্তান আওয়ামী মুসলিম লীগ গঠন করে ১৯৫১ সালের পাঞ্জাব প্রাদেশিক নির্বাচনে প্রতিদ্বন্দ্বিতা করে। নির্বাচনে মুসলিম লীগের কাছে মামদুত ও আওয়ামী লীগ জোট পরাজিত হলে মামদুত জেএমএলের অধীনে পাঞ্জাবের প্রাদেশিক পরিষদে বিরোধী নেতা হন।  ১৯৫৩ সালে মামদুত জেএমএল বিলুপ্ত করে মুসলিম লীগে পুনরায় যোগদান করেন। তবে নিখিল পাকিস্তান আওয়ামী লীগ বাংলাদেশের স্বাধীনতা পর্যন্ত টিকে ছিল।   তথ্যসূত্র   বিষয়শ্রেণী:পাকিস্তানের রাজনীতি বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:বাংলাদেশ আওয়ামী লীগের ইতিহাস বিষয়শ্রেণী:১৯৪৯-এ পাকিস্তানে প্রতিষ্ঠিত বিষয়শ্রেণী:১৯৫০-এ পাকিস্তানে প্রতিষ্ঠিত বিষয়শ্রেণী:১৯৪৯-এ প্রতিষ্ঠিত রাজনৈতিক দল বিষয়শ্রেণী:১৯৫৩-এ বিলুপ্ত রাজনৈতিক দল
তুয়ারি মাইরাং ঝর্ণাটি বাংলাদেশের খাগড়াছড়ি জেলার দীঘিনালা উপজেলায় অবস্থিত। ত্রিপুরা/ত্রিপুরী ভাষায় 'তুয়ারি মাইরাং' শব্দের অর্থ-থালার আকৃতি। এটি খাগড়াছড়ি জেলার নতুন আকর্ষণ ঝর্ণাগুলোর মাঝে একটি। বর্ষাকালে ঝর্ণার পানি প্রবাহ বছরের অন্যান্য সময়ের তুলনায় বৃদ্ধি পায়। এই ঝর্ণাটি প্রায় ১০০ ফুট উঁচু ঝর্ণা।  অবস্থান এটি পার্বত্য খাগড়াছড়ি জেলার দীঘিনালা উপজেলার সীমানা পাড়ায় /কামিতে  অবস্থিত। গাড়িতে করে খাগড়াছড়ি সদর থেকে প্রথমে নয় মাইল এলাকায় নামতে হবে এবং নয় মাইল থেকে সীমান্ত পাড়া হেটে যাওয়া যায়। সীমান্ত পাড়া থেকে প্রায় এক ঘন্টার পাহাড়ি পথ পাড়ি দিলে "তুয়ারি মাইরাং" ঝর্ণার দেখা পাওয়া যাবে।   তথ্যসূত্র   বিষয়শ্রেণী:বাংলাদেশের জলপ্রপাত বিষয়শ্রেণী:খাগড়াছড়ি জেলার দর্শনীয় স্থান বিষয়শ্রেণী:খাগড়াছড়ি জেলার ভূগোল বিষয়শ্রেণী:দীঘিনালা উপজেলা
বাংলার ফণিমনসা সাধারণত কুকুর-দাঁতযুক্ত বিড়াল সাপ হিসাবে পরিচিত। এটি একটি নিশাচর সাপ যা সর্ববৃহৎ সাপ গোত্র কলুব্রিড এর অন্তর্ভুক্ত। এটি এশিয়া মহাদেশের একটি স্থানিক প্রজাতি।  বিবরণ এটি একটি বেশ লম্বা সাপ, মোট দৈর্ঘ্যে ২ মিটার (৬.৫ ফুট) এরও বেশি। উপরের চোয়াল এবং নীচের চোয়ালের সামনের দাঁতগুলি দৃঢ়ভাবে প্রসারিত।Boulenger, G.A. 1896. Catalogue of the Snakes in the British Museum (Natural History). Vol. III., Containing the Families Colubridæ (Opisthoglyphæ and Proteroglyphæ)... Trustees of the British Museum (Natural History). London. xiv. + 727 pp. + Plates I.-XXV. (Dipsadomorphus cynodon, pp. 78-80.)  শরীরটি সরু এবং শরীরের পার্শ্বদিক  সঙ্কুচিত। পৃষ্ঠদেশ দেখতে তামাটে রঙের এবং পৃষ্টদেশে লালচে বাদামী বা গাঢ় বাদামী ক্রসব্যান্ড থাকে। মাথার প্রতি পাশে চোখের পিছনে একটি অন্ধকার রেখা রয়েছে। ভেন্টারটি সাদা রঙের। Das, I. 2006. A Photographic Guide to Snakes and Other Reptiles of Borneo. Ralph Curtis Books. Sanibel Island, Florida. 144 pp.  (Boiga cynodon, p. 21.)  খাদ্য সাধারণ খাদ্য এটি প্রধানত ছোট পাখি এবং পাখির ডিম খায় তবে টিকটিকি এবং ছোট স্তন্যপায়ী প্রাণীও গ্রহণ করতে পারে।  প্রজনন বাংলার ফণিমনসা এমন একটি সরীসৃপ প্রজাতি যাদের যৌন পরিপক্ব স্ত্রী সাপরা প্রতি প্রজননে  ৬-১২ ডিম দেয়।  ভৌগোলিক পরিব্যাপ্তি  বাংলাদেশ  ভারত (আসাম)  মিয়ানমার  থাইল্যান্ড  লাওস  মালয়েশিয়া  সিঙ্গাপুর  ইন্দোনেশিয়া   তথ্যসূত্র   বিষয়শ্রেণী:ফিলিপাইনের সরীসৃপ বিষয়শ্রেণী:১৮২৭-এ বর্ণিত সরীসৃপ
thumb|লাপ্লাস রূপান্তর|349x349পিক্সেল গণিতে লাপ্লাস রূপান্তর (, ) বহুল পরিচিত ও ব্যবহৃত একটি সমাকলনীয় রূপান্তর। এটি সাধারণত একটি সাধারণ অন্তরক সমীকরণকে সহজে সমাধানযোগ্য বীজগাণিতিক সমীকরণে রূপান্তর করতে ব্যবহার করা হয়। এই অপেক্ষকের নামকরণ হয় ফরাসি গণিতবিদ ও জ্যোতির্বিদ পিয়ের সিমোঁ লাপ্লাসকে সম্মান জানিয়ে। লাপ্লাস রূপান্তর মূলত সময় (time) চলককে রূপান্তর করে থাকে। সংকেত প্রক্রিয়াকরণ, পদার্থবিজ্ঞান, আলোকবিজ্ঞান, তড়িৎ কৌশল, নিয়ন্ত্রণ কৌশল এবং সম্ভাব্যতা তত্ত্বে এর গুরুত্বপূর্ণ ব্যবহার রয়েছে।  লাপ্লাস রূপান্তর ফুরিয়ার রূপান্তরের সাথে সম্পর্কযুক্ত, তবে যেখানে ফুরিয়ে রূপান্তর একটি ফাংশন বা সংকেতকে এর কম্পনের ধরনে বিভক্ত করে, সেখানে লাপ্লাস রূপান্তর তা এর মোমেন্টে বিভক্ত করে। ফুরিয়ে রূপান্তরের মত লাপ্লাস রূপান্তরও অন্তরক ও সমাকলনীয় সমীকরণ সমাধানে ব্যবহৃত হয়।  লাপ্লাস রূপান্তরকে  দ্বারা চিহ্নিত করা হয়, এটি ফাংশনে f(t) (প্রকৃত) একটি রৈখিক অপারেটর, যার একটি বাস্তব আর্গুমেন্ট t (t ≥ 0) আছে, যা একে জটিল আর্গুমেন্ট বিশিষ্ট একটি ফাংশনে F(s) (ছবি) রূপান্তরিত করে।   ইতিহাস প্রচলিত সংজ্ঞা যদি একটি অপেক্ষক  থাকে, যাতে  বিরাজ করে, তবে  কে  এর লাপ্লাস রূপান্তর (Laplace transform) বলে। সংক্রিয়া (operation)  যা প্রদত্ত অপেক্ষকটিকে  অপেক্ষকে রূপান্তর করে, তাকে লাপ্লাস রূপান্তরক (Laplace transformation) বলে।  হলো একটি অপেক্ষক, আর  হলো একটি সংকারক (operator)।  অপেক্ষকের  চলকটিকে রূপান্তর পরামিতি (transformation parameter) বলে।  দেখা যাচ্ছে, লাপ্লাস রূপান্তর একটি অপ্রকৃত সমাকলন, যেহেতু এর একটি সীমা অসীম।  সম্ভাবনা তত্ত্ব দ্বিপার্শ্বিক লাপ্লাস রূপান্তর বিপরীত লাপ্লাস রূপান্তর ধর্ম   রৈখিকতা   ও  দুটি ধ্রুবক এবং  এবং  দুটি অপেক্ষকের জন্য  আবার এই ধর্ম বিপরীত লাপ্লাসেও বিদ্যমান:    ছক   +লাপ্লাস ছকঅপেক্ষকসময় ডোমেইন ডোমেইনঅভিসারী অঞ্চলহেভিসাইড ধাপ অপেক্ষক বা একক ধাপ অপেক্ষক (Unit Step Function) -অক্ষ বরাবর রদবদল (translation) বা স্থানান্তর (shifting)। একে প্রথম রদবদল উপপাদ্য বা প্রথম স্থানান্তর উপপাদ্য বলা হয়ে থাকে। । এখানে আপাতদৃষ্টে  হলেও অপেক্ষক সংজ্ঞয়িত, তবে তা হলে লাপ্লাস রূপান্তর অপসারী হয়ে পড়ে।সাইনকোসাইনঅন্তরজধরে নিয়ে যে,  যতটা স্ফীত হয় বা অভিসারী হয়, তার চেয়ে  দ্রুত সংকুচিত হয় বা চেপে আসে বা অভিসারী হয়। ব্যাখ্যা ছকের নিচে দেওয়া হয়েছে।সময়ের ঘাত  +কোন অপেক্ষক কত দ্রুত প্রসারিত বা সংকুচিত হয়102.718220.69317.38931.098620.08541.386254.59851.6094148.4161.7917403.4271.94591096.6 দেখা গেল, চলকের মান বাড়াতে থাকলেও  এর মান ২-এর ঘরেই যখন পৌঁছে নি, তখন  এর মান ১০০০ পার করে ফেলেছে। তাই বলা যায়,  এর চেয়ে  অধিকতর বর্ধিষ্ণু। অসীমতক সীমা সংবলিত সমস্যা সমাধানের ক্ষেত্রে এই ধারণা বা মানসচিত্র কাজে দেয়।  ঘাত শ্রেণির সঙ্গে সম্পর্ক ক্ষণকালের সঙ্গে সম্পর্ক লাপ্লাস অবকল অপেক্ষকের প্রমাণ অপ্রকৃত সমাকলের মান নির্ণয় অন্যান্য রূপান্তর পদ্ধতির সঙ্গে সম্পর্ক   তথ্যসূত্র   বিষয়শ্রেণী:অন্তরকল সমীকরণ বিষয়শ্রেণী:পদার্থবিজ্ঞান বিষয়শ্রেণী:তড়িৎ প্রকৌশল বিষয়শ্রেণী:প্রকৌশল শিক্ষা বিষয়শ্রেণী:গণিত শিক্ষা বিষয়শ্রেণী:আলোকবিজ্ঞান বিষয়শ্রেণী:ফুরিয়ে বিশ্লেষণ বিষয়শ্রেণী:গাণিতিক পদার্থবিজ্ঞান
ইলঁ স্তেফান মেলিয়ে (, ; জন্ম: ২ মার্চ ২০০০; ইলঁ মেলিয়ে নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিডস ইউনাইটেডের হয়ে একজন গোলরক্ষক হিসেবে খেলেন।  ২০০৬–০৭ মৌসুমে, ফরাসি ফুটবল ক্লাব মেরলেভেনেজের যুব পর্যায়ের হয়ে খেলার মাধ্যমে মেলিয়ে ফুটবল জগতে প্রবেশ করেছেন এবং পরবর্তীকালে লরিয়াঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব লরিয়াঁ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; লরিয়াঁ ২-এর হয়ে তিনি ১৭ ম্যাচে অংশগ্রহণ করেছেন। মাঝে ২ মৌসুমের জন্য তিনি লরিয়াঁর মূল দলের হয়ে খেলেছেন। অতঃপর ২০১৯–২০ মৌসুমে তিনি ধারে ইংরেজ ক্লাব লিডস ইউনাইটেডে যোগদান করেছেন, লিডস ইউনাইটেডের হয়ে তিনি মার্সেলো বিয়েলসার অধীনে ইএফএল চ্যাম্পিয়নশিপ শিরোপা জয়লাভ করেছেন। ২০২০–২১ মৌসুমে, তিনি লরিয়াঁ হতে ইংরেজ ক্লাব লিডস ইউনাইটেডে যোগদান করেছেন।  ২০১৮ সালে, মেলিয়ে ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, মেলিয়ে এপর্যন্ত ১টি শিরোপা জয়লাভ করেছেন, যা তিনি লিডস ইউনাইটেডের হয়ে জয়লাভ করেছেন।   প্রারম্ভিক জীবন  ইলঁ স্তেফান মেলিয়ে ২০০০ সালের ২রা মার্চ তারিখে ফ্রান্সের লরিয়াঁয় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মেলিয়ে ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালের ৭ই ফেব্রুয়ারি তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-২০ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ২ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ               বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
thumb|জ্বালানির মূল্যবৃদ্ধির বিরুদ্ধে নেপালে আয়োজিত এক বন্‌ধ thumb|গোয়ালপাড়ায় গারো জাতীয় পরিষদ দ্বারা আয়োজিত এক বন্‌ধ, ২০১৩ বন্‌ধ হলো ভারত ও নেপালের মতো দক্ষিণ এশিয়ার দেশে আয়োজিত একধরনের প্রতিবাদ। বন্‌ধের সময় এক রাজনৈতিক দল বা এক সম্প্রদায় এক ধর্মঘটের ডাক দেয়।  ধর্মঘটের ডাক দেওয়া সম্প্রদায় বা রাজনৈতিক দল আশা করে যে সাধারণ মানুষেরা ঘরে থাকেন ও কাজ না করেন। দোকানদারদের দোকান বন্ধ করতে হয় এবং গণপরিবহন পরিচালকদের রাস্তা থেকে সরে যেতে হয়। বন্‌ধের ফলে কখনও বড় শহরগুলি থমকে যায়। বন্‌ধ এক ধরনের আইন অমান্য।  নিষিদ্ধকরণ ১৯৯৮ সালে ভারতের সর্বোচ্চ আদালত বন্‌ধ নিষিদ্ধ করেছিল Pay damages first, court tells parties; The Hindu, Saturday, 17 September 2005 কিন্তু রাজনৈতিক দলগুলো বন্‌ধ আয়োজিত করতে লাগল। ২০০৪ সালে মুম্বইয়ে বোমাবাজির বিরুদ্ধে বন্‌ধ আয়োজিত করার জন্য সর্বোচ্চ আদালত ভারতীয় জনতা পার্টি (বিজেপি) ও শিবসেনাকে জরিমানা করেছিল। বন্‌ধের সময়ে সর্বোচ্চ আদালত কেবল প্রতিষ্ঠানদের স্বেচ্ছায় বন্ধ করার অনুমতি দিয়েছে।  আরও দেখুন  ঘেরাও  ধর্না  হরতাল  তথ্যসূত্র  আরও পড়ুন  Johari, J. C. (1982). Comparative Politics. Sterling Publishers Pvt. Ltd, New Delhi. . Chapter 20: Techniques of Pressure Politics. pp. 393–410.  বহিঃসংযোগ  বিষয়শ্রেণী:ভারতের রাজনৈতিক পরিভাষা বিষয়শ্রেণী:ভারতে প্রতিবাদ বিষয়শ্রেণী:নেপালে প্রতিবাদ
২০ জানুয়ারি ২০২৫ তারিখে, ইন্দোনেশিয়ার মধ্য জাভার পেকালোঙ্গান রিজেন্সিতে ভারী বৃষ্টিপাতের ফলে ভয়াবহ বন্যা এবং ভূমিধসের ঘটনা ঘটে। এই বিপর্যয়ে ২৫ জন নিহত হন, আরও দুজন নিখোঁজ হন এবং অনেকেই আহত হন। ভূমিধসের ফলে দুটি ভবন ক্ষতিগ্রস্ত হয় এবং মাছ ধরার সময় আকস্মিক বন্যায় বেশ কয়েকজন স্থানীয় জেলে ভেসে যায়। ঘটনা ২০২৫ সালের জানুয়ারিতে ভারী বৃষ্টিপাতের কারণে পেকালোঙ্গান রিজেন্সিতে একের পর এক ভূমিধসের ঘটনা ঘটে। ১৯ জানুয়ারি, রিজেন্সির অভ্যন্তরে একটি প্রধান রাস্তা ভূমিধসের ফলে বন্ধ হয়ে যায়, তবে সে সময় কোনও হতাহতের খবর পাওয়া যায়নি। ২০ জানুয়ারি, রিজেন্সির পাহাড়ি দক্ষিণ অংশের পেটুংক্রিয়ানা জেলায় বিকেলে ভারী বৃষ্টিপাত শুরু হয়।  স্থানীয় সময় আনুমানিক ১৭:৩০ মিনিটে, পেটুংক্রিয়ানার কাসিম্পার গ্রামে একটি ভূমিধস ঘটে, যার ফলে একটি ক্যাফে, দুটি বাড়ি এবং বেশ কয়েকটি গাড়ি ধ্বংস হয়ে যায়। এই সময়, একটি বাড়ি খালি ছিল, তবে অন্য বাড়ি এবং ক্যাফেতে স্থানীয় মানুষদের সমাবেশ চলছিল। উদ্ধারকারী দলের মতে, ভূমিধসের সময় ক্যাফেতে ২৫ থেকে ৩০ জন লোক একত্রিত ছিলেন। প্রায় একই সময়ে, নদীর তীরে মাছ ধরার সময় এগারো জন স্থানীয় লোক প্রবল বৃষ্টিপাতের কারণে আকস্মিক বন্যায় ভেসে যান।  রাতভর, আরও ভূমিধসের ঘটনা ঘটে এবং এর ফলে ক্ষতিগ্রস্ত এলাকাগুলির সাথে যাতায়াতের রাস্তা বন্ধ হয়ে যায়। এই বন্যায় দুটি সেতু ভেসে যায়, যা উদ্ধার প্রচেষ্টাকে আরও কঠিন করে তোলে। প্রতিক্রিয়া কাসিম্পারে প্রবেশপথ এবং ভারী বৃষ্টিপাতের কারণে উদ্ধারকাজে বাধা সৃষ্টি হয়। উদ্ধারকারীরা, যার মধ্যে কুকুর সহ ৬০০ জন কর্মী ছিলেন, তৎপরভাবে উদ্ধারকাজ শুরু করেন। ২২ জানুয়ারি পর্যন্ত, ২০ জন নিহতের দেহ উদ্ধার হয় এবং আরও আটজন নিখোঁজ ছিলেন। এদিকে, ১৩ জন আহত হন।. ২৪ জানুয়ারি, আরও দুটি মৃতদেহ উদ্ধার করা হলে মৃতের সংখ্যা ২৫ জনে পৌঁছায়।  ২১ জানুয়ারি, পেকালোঙ্গান রিজেন্সি সরকার ১৪ দিনের জন্য দুর্যোগ জরুরি অবস্থা ঘোষণা করে। সেই সাথে, পেকালোঙ্গানের এগারোটি জেলা ভূমিধসের কারণে ব্যাপক ক্ষতিগ্রস্ত হয়। ২১ জানুয়ারি, সমাজকল্যাণ মন্ত্রণালয় ১.৪ বিলিয়ন রুপিয়া (৯০,০০০ মার্কিন ডলার) মূল্যের জরুরি সহায়তা প্রদান করে। তথ্যসূত্র  বিষয়শ্রেণী:ইন্দোনেশিয়ায় বন্যা বিষয়শ্রেণী:ইন্দোনেশিয়ায় ভূমিধস বিষয়শ্রেণী:২০২৫ সালের ভূমিধস বিষয়শ্রেণী:২০২৫ সালের বন্যা
ইন্দুরকানী সদর বাংলাদেশের পিরোজপুর জেলার অন্তর্গত ইন্দুরকানী উপজেলার একটি ইউনিয়ন।   প্রতিষ্ঠাকাল  ইন্দুরকানী উপজেলার পত্তাশি ইউনিয়নের আয়তন ও লোকসংখ্যা আনুপাতিক হারে অনেকটা বেশি হওয়ায় প্রশাসনিক কাজের সুবিধার্থে এ ইউনিয়নের কিছু অংশ নিয়ে ইন্দুরকানী সদর নামে নতুন ইউনিয়ন প্রতিষ্ঠা করা হয়। ২০১৯ সালের ২৬ নভেম্বর স্থানীয় সরকার (ইউনিয়ন পরিষদ) আইন, ২০০৯ এর ১১ ধারা অনুযায়ী স্থানীয় সরকার বিভাগ ইউপি-১ শাখার নির্দেশনা মোতাবেক পিরোজপুর জেলা প্রশাসক আবু আলী মোঃ সাজ্জাদ হোসেন জেলার ইন্দুরকানী উপজেলার পত্তাশী ও বালিপাড়া ইউনিয়ন ভেঙ্গে ইন্দুরকানী সদর ও চন্ডিপুর ইউনিয়ন নামে দুটি নতুন ইউনিয়ন ঘোষণা করেন। যা ২০১৯ সালের ২৬ ডিসেম্বর বাংলাদেশ গেজেটে প্রজ্ঞাপন আকারে প্রকাশিত হয়েছে।   প্রশাসনিক কাঠামো  ইন্দুরকানী সদর ইউনিয়ন ইন্দুরকানী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ইন্দুরকানী থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-২ এর অংশ।   জনসংখ্যার উপাত্ত  প্রতিষ্ঠাকালীন সময়ে ইন্দুরকানী সদর ইউনিয়নের মোট জনসংখ্যা ১৭,৭১৫ জন।   আরও দেখুন   ইন্দুরকানী উপজেলা  ইন্দুরকানী থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:ইন্দুরকানী উপজেলার ইউনিয়ন